Հանգստյան գոտիներում հենաշարժական խնդիրներ ունեցող մարդկանց հանդիպող դժվարությունների մասին սեփական փորձից ելնելով դիտարկումներ է անում «Սկարպ» ՀԿ նախագահ Աշոտ Մկրտչյանը. «Հայաստանում ամբողջությամբ հարմար հանգստյան գոտիներ, հյուրանոցներ չկան: Կարող եմ Դիլիջանի «Հաղարծին» հյուրանոցի օրինակով ասել, որ երբ սայլակ օգտագործող մարդ է իրենց այցելում, փորձում են հարմարություններ ստեղծել ու տախտակներով ժամանակավոր թեքահարթակներ են տեղադրում, սակայն, օրինակ` դռների ու սանհանգույցի հարցը այդկերպ լուծել չեն կարող»: